Birmingham City FC

Birmingham City Football Club er en engelsk fotballklubb med base i byen Birmingham. Birmingham, som er Englands nest største by, ligger i den engelske regionen Vest-Midlands, omtrent 20 mil nordvest for London. De spiller Football League Championship, den nest høyeste divisjonen i det engelske ligasystemet.
Klubben ble opprettet i 1875 som Small Heath Alliance, de ble Small Heath i 1888, omdøpt til Birmingham i 1905, og til sist Birmingham City i 1943. Deres hjemmebane har vært St Andrews siden 1906. De har en langvarig rivalisering med Aston Villa, deres nærmeste nabo, som de har slått i Birmingham-derbyet to ganger. Kallenavnet er «The Blues», grunnet fargen på draktene, og tilhengerne er kjent som «Bluenoses» («blånesene»).
Som Small Heath spilte de i Football Alliance før de ble var med på å grunnlegge og ble medlemmer og de første vinnere av den engelske fotballigaens andredivisjon. Den mest suksessrike perioden i klubbens historie var i 1950-årene og tidlig i 1960-årene. De nådde deres høyest opp med en sjetteplass i førstedivisjon i sesongen 1955–56 og nådde finalen i FA-cupen i 1956 (hvor de tapte for Manchester United 3-1). De kom til Messebycupen i 1960 og 1961, og vant deres første betydelige trofé i Den engelske ligacupen i 1963 ved å slå Aston Villa 3–1. De vant senere den samme cupen for andre gang i 2011. De har spilt i øverste divisjon for det meste av klubbens historie. Den lengste perioden utenfor øverste divisjon var mellom 1986 og 2002, inkludert to korte opphold i tredje divisjon, samtidig som de to ganger vant ligatroféet. Høydepunktet var da Birmingham City den 27. februar 2011 beseiret stjernespekkede Arsenal 2-1 i ligacupfinalen på Wembley etter scoringer av Nikola Zigic og Obafemi Martins. Det verste hjemmetap noensinne kom den 25. oktober 2014 da de tapte 0-8 hjemme for Bournemouth.


== Historie ==
Klubben er en av Birminghams to profesjonelle fotballklubber (den andre er Aston Villa). Klubben ble opprinnelig kalt The Small Heath Alliance, og ble til Birmingham FC i 1905 og Birmingham City FC i 1945.
Etter flere år i den nest øverste divisjonen rykket Birmingham opp i Premier League i 2002 etter å ha vunnet playoff-finalen mot Norwich City, men i 2005/06-sesongen ble laget nummer 18 i Premier League, og rykket derfor ned til Football League Championship. Laget rykket opp igjen etter en sesong Championship, og rykket opp igjen til 2007/08, men de rykket ned igjen samme sesong. Birmingham ble nummer to i Championship påfølgende sesong og skal spille i Premier League igjen 2009/10-sesongen. Birmingham ble i Premier League 2 sesonger før de rykket ned igjen fra Premier League 2010/11.


== Meritter ==
Beste ligaresultat: Nr 6 i 1955/56.
Beste ligaresultat i Premier League: Nr. 10 i 2003/04.
Vinner av 2. divisjon: 1892/93, 1920/21, 1947/48 og 1954/55.
Nr. 2 i 2. divisjon: 1893/94, 1900/01, 1902/03, 1971/72 og 1984/85.
Vinner av omspillsfinale i 1. divisjon (gamle 2. divisjon): 2001/02.
Vinner av 2. divisjon (gamle 3. divisjon): 1994/95.
Nr. 2 i 3. divisjon: 1991/92.
Finalist i FA-Cupen: 1931 og 1956.
Finalist i ligacupen: 2001.
Vinner i ligacupen: 2011
Finalist i Messebycupen: 1958-60 og 1960/61.
Deltakelse i Messebycupen: 1955-58 (semifinale) og 1961/62 (2. runde).


== Engelske landslagsspillere ==
Siden klubben ble stiftet i 1875 har Birmingham City hatt 16 engelske landslagsspillere. Til sammen har disse spilt 123 kamper, og scoret 12 mål for England. I 115 av kampene har spilleren fra Birmingham vært med fra start, men det engelske landslaget har ennå ikke hatt en kaptein som representerte Birmingham på klubbnivå.


== Managere ==
Oppdatert 20. januar 2020


== Spillerstall ==
Oppdatert 10. september 2022.


=== Utlånte spillere ===


== Referanser ==


== Litteratur ==
Rollin, Jack (1998): Rothmans Book of Football Records. Headline Book Publishing, London. ISBN 0-7472-1954-0
Rollin, Glenda & Rollin, Jack (2006): Skysports Football Yearbook 2006-07. Headline Book Publishing, London. ISBN 0-7553-1526-X


== Eksterne lenker ==
(en) Offisielt nettsted 
(en) Birmingham City F.C. – kategori av bilder, video eller lyd på Commons 
(en) BCFC Fanzine Arkivert 28. mai 2007 hos Wayback Machine.
(en) Klubbside fra BBC
(en) Oversikt over klubbens resultater i liga og cup (etter 1945)
(en) Uavhengig nettsted om Birmingham City (Keeprighton)
(en) Oversikt over engelske landslagsspillere (England Football Online)
(en) Klubbside fra Soccerbase
(no) Hjemmesiden til Birmingham Citys norske supporterklubb